Návrh

Zákon
z .................. 2005,
ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon č. 302/2001 Z. z. o samospráve vyšších územných celkov (zákon o samosprávnych krajoch) v znení zákona č. 445/2001 Z. z., zákona č. 553/2003 Z. z., zákona č. 369/2004 Z. z., zákona č. 583/2004 Z. z. a zákona č. 615/2004 Z. z. sa mení a dopĺňa takto:

1.	V § 4 ods. 1 sa za písmeno h) vkladá nové písmeno i), ktoré znie:
“i) utvára podmienky na rozvoj zdravotníctva,”.
Doterajšie písmená i) až p) sa označujú ako písmená j) až q).

2.	V § 5 ods. 2 písm. a) a b) a odseku 6 sa slovo “zmluva” vo všetkých tvaroch nahrádza slovom “dohoda” v príslušnom tvare.

3.	V § 5 ods. 4 sa vypúšťajú slová “a vopred schválená územným celkom alebo orgánom iného štátu”.

4.	V § 5 ods. 7 sa za slovom “orgánov” bodka nahrádza bodkočiarkou a pripájajú sa tieto slová: “pred podaním návrhu na súd si vyžiada stanovisko príslušného miestneho orgánu štátnej správy.”.

5.	V § 6 ods. 1 sa za slovo “úlohy” vkladá slovo “miestnej”.

6.	V § 6 ods. 2 sa slová “podľa § 1” nahrádzajú slovami “podľa odseku 1”.

7.	V § 8 sa vypúšťa odsek 9.
Doterajšie odseky 10 až 12 sa označujú ako odseky 9 až 11.

8.	V § 8 ods. 11 v prvej vete sa vypúšťajú slová “a krajskému úradu”. 

9.	V § 11 ods. 2 v úvodnej vete sa slovo “najmä” nahrádza slovami “a to”.

10.	V § 11 ods. 2 písm. j) sa vypúšťajú slová “vymedziť na návrh predsedu právomoci, ktoré nemôže podpredseda vykonávať v čase neprítomnosti predsedu,”.

11.	V § 11 ods. 2 písm. l) sa vypúšťajú slová “plat a”.

12.	V § 11 ods. 2 písm. o) sa vypúšťajú slová “a určovať jeho organizačnú štruktúru”.

13.	V § 11 sa odsek 2 dopĺňa písmenom q), ktoré znie: 
“q) o ďalších veciach, ktoré si môže vyhradiť v štatúte samosprávneho kraja, ak nie sú zákonom zverené predsedovi.”.

14.	V § 11 ods. 9 sa slovo “troch” nahrádza slovom “desiatich”.

15.	V § 12 ods. 4 sa vypúšťa posledná veta.

16.	V § 12 ods. 6 sa na konci pripájajú tieto slová: “v kalendárnom roku najviac v sume dvadsaťnásobku minimálnej mesačnej mzdy ustanovenej osobitným predpisom16a)”.

Poznámka pod čiarou k odkazu 16a znie:
“16a) Nariadenie vlády Slovenskej republiky č. 525/2004 Z. z., ktorým sa ustanovuje výška minimálnej mzdy.”.

17.	V § 13 ods. 1 sa vypúšťa písmeno b).
Doterajšie písmená c) a d) sa označujú ako písmená b) a c).

18.	V § 13 ods. 2 písm. f) sa za slovom “kraja” vkladá čiarka a vypúšťa sa slovo “alebo”.

19.	V § 13 ods. 2 písm. g) sa za slovom “smrťou” vypúšťa bodka a pripája sa slovo “alebo”.

20.	V § 13 sa odsek 2 dopĺňa písmenom h), ktoré znie:
“h) podľa osobitného zákona.17a)”.

Poznámka pod čiarou k odkazu 17a znie:
“17a) Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov.”. 

21.	V § 16 ods. 3 sa na konci pripájajú tieto slová: “v oblasti verejnej správy, ak nerozhoduje  organizačný útvar úradu určený v organizačnom poriadku úradu”. 

22.	V § 16 ods. 8 sa slovo “zastupiteľstvom” nahrádza slovom “predsedom”. 

23.	V § 16 ods. 9 písmeno b) znie:
“b) štatutárneho orgánu rozpočtovej organizácie alebo príspevkovej organizácie zriadenej samosprávnym krajom, v ktorom bol zvolený,”.

24.	V § 16 ods. 9 sa vypúšťa písmeno c).
Doterajšie písmená d) až f) sa označujú ako písmená c) až e).

25.	V § 17 ods. 1 písm. g) sa vypúšťa slovo “alebo”.

26.	V § 17 ods. 1 písm. h) sa za slovom “smrťou” vypúšťa bodka a pripája sa slovo “alebo”.

27.	V § 17 sa odsek 1 dopĺňa písmenom i), ktoré znie:
“i) podľa osobitného zákona.17a)”.

28.	V § 18 sa slovo “predseda” nahrádza slovami “samosprávny kraj”.

29.	V § 19c ods. 3 sa slová “predseda v správnom konaní podľa § 16” nahrádzajú slovami “v oblasti verejnej správy samosprávny kraj”. 

30.	V § 19f sa vypúšťa odsek 4.
Doterajší odsek 5 sa označuje ako odsek 4.

31.	V § 20 ods. 1 v časti vety pred bodkočiarkou sa slovo “a” nahrádza čiarkou a pripájajú sa tieto slová: “a ďalšie komisie, ak tak ustanovuje osobitný zákon”.

32.	V § 20 ods. 5 sa na konci pripájajú tieto slová: “v kalendárnom roku najviac v sume desaťnásobku minimálnej mesačnej mzdy ustanovenej osobitným predpisom16a)”.

33.	V § 21 ods. 1 sa vypúšťajú slová “a skladbu pracovných funkcií”.

34.	V § 21 sa za odsek 1 vkladá nový odsek 2, ktorý znie:
“(2) Vnútornú organizáciu úradu ustanovuje organizačný poriadok úradu, ktorý vydáva predseda.”.
Doterajší odsek 2 sa označuje ako odsek 3.

35.	V § 22 ods. 1 až 4 a 6 sa slovo “predseda” vo všetkých tvaroch nahrádza slovami “samosprávny kraj” v príslušnom tvare.

36.	V § 22 sa vypúšťa odsek 5.
Doterajší odsek 6 sa označuje ako odsek 5.

Čl. II

	Tento zákon nadobúda účinnosť 1. januára 2006.